钦定古今图书集成/明伦汇编/氏族典/第084卷 > 胡闳休
## 钦定古今图书集成/明伦汇编/氏族典/第084卷 > 胡闳休

按《宋史胡闳休传》：“闳休，字良㢸，开封人。宣和初，入太
学，时方讳兵，闳休著《兵书》二卷。靖康初，刱知兵科，闳
休应试中优等，补承信郎。金人围城，闳休分地而守。
二帝诣金营，闳休欲结义士劫之，何栗禁止之。二帝
北迁，檄令随军，而无靖康年号。闳休得之泣下，怀檄
而走。从辛道宗勤王南渡，以忠义进两官。湖湘盗起”，
以岳飞为招讨使。飞辟闳休为主管机宜文字。以诛
“锺子”功，进成忠郎。飞被诬死，闳休发愤杜门佯疾，十
年卒。孙照，德安太守。